techiaith/cofnodycynulliad_en-cy huggingface dataset:
English: Well, the UK agri Bill is a little bit stuck at the moment in London. I do understand the reasons why - they're awaiting a date for debate. I too was very pleased with the outcome of my discussions with the Secretary of State. I thought it was very important it had a Government amendment, so I am very pleased at that. Obviously we need to look at what funding comes; I certainly don't think that HCC and others would allow that to happen, but, clearly, we need to get those powers in the first place. My officials have been having initial discussions with DEFRA officials about how we implement - well, how we draft the scheme first of all. We need to get the scheme right and then implement it. I'll be very happy to keep Members updated on this because this has been dragging on for far too many years.
Welsh: Wel, mae Bil amaeth y DU wedi dod i stop braidd yn Llundain ar hyn o bryd. Rwy'n deall y rhesymau pam - maent yn aros am ddyddiad ar gyfer dadl. Roeddwn innau hefyd yn falch iawn ynglŷn â chanlyniad fy nhrafodaethau â'r Ysgrifennydd Gwladol. Roeddwn yn meddwl ei bod yn bwysig iawn cael gwelliant gan y Llywodraeth, felly rwy'n falch iawn o hynny. Yn amlwg, mae angen inni edrych ar ba arian a fydd yn dod; yn sicr, nid wyf yn credu y byddai HCC ac eraill yn caniatáu i hynny ddigwydd, ond yn amlwg, mae angen inni gael y pwerau hynny yn y lle cyntaf. Mae fy swyddogion wedi bod yn cael trafodaethau cychwynnol gyda swyddogion DEFRA ynglŷn â sut y gweithredwn - wel, sut y drafftiwn y cynllun yn gyntaf oll. Mae angen inni gael y cynllun yn iawn ac yna ei weithredu. Byddaf yn hapus iawn i roi'r newyddion diweddaraf i'r Aelodau am hyn oherwydd mae wedi bod yn llusgo yn ei flaen ers llawer gormod o flynyddoedd.
English: Carrying on with that scheme, Minister, I can see from the headlines yesterday about the Vice-Premier visiting Wales, and there is scope to open up our beef market to China, as Andrew R.T. has just stated. Can you give an indication as to the nature of any conversations previously that you've had with him, and also how will you assist the Welsh beef sector in preparing to take advantage of these opportunities?
Welsh: I barhau gyda'r cynllun hwnnw, Weinidog, gallaf weld o'r penawdau ddoe am yr Is-Bennaeth yn ymweld â Chymru, ac mae lle i agor ein marchnad gig eidion i Tsieina, fel y mae Andrew R.T. newydd ei ddweud. A allwch roi syniad inni o natur unrhyw sgyrsiau a gawsoch gydag ef o'r blaen, a sut y byddwch yn helpu sector cig eidion Cymru i baratoi i fanteisio ar y cyfleoedd hyn?
English: Well, certainly, the Vice-Premier from China made the announcement around the opening up of the beef imports into China. I had a discussion with him about lamb as well, because I think it's very important that we have both of those going into China. I hadn't had any discussions directly with him before yesterday or today; I've met with him again this morning. I think it's very important, certainly, that, the two farms that we took the delegation to visit, the farmers were very keen that these conversations are ongoing and that we build on the relationship that we've already started now.
Welsh: Wel, yn sicr, gwnaeth yr Is-Bennaeth o Tsieina y cyhoeddiad ynghylch agor y mewnforion cig eidion i Tsieina. Cefais drafodaeth gydag ef am gig oen hefyd, oherwydd credaf ei bod yn bwysig iawn fod gennym y ddau'n mynd i mewn i Tsieina. Nid oeddwn wedi cael unrhyw drafodaethau'n uniongyrchol ag ef cyn ddoe neu heddiw; cyfarfûm ag ef eto y bore yma. Rwy'n credu ei bod yn bwysig iawn, yn sicr, fod y ddwy fferm yr aethom â'r ddirprwyaeth i ymweld â hwy yn frwd iawn fod y sgyrsiau hyn yn parhau a'n bod yn adeiladu yn awr ar y berthynas rydym eisoes wedi'i dechrau.
English: Thank you. Over 99 per cent of Welsh farmers have received their BPS payments, well in excess of the 95 per cent requirement set in EU rules. One hundred and fifty-three farms are still to complete necessary checks before final payment can be made, and 112 of these have already received loan payments.
Welsh: Diolch. Mae dros 99 y cant o ffermwyr Cymru wedi derbyn eu taliadau cynllun y taliad sylfaenol, sydd ymhell uwchlaw'r gofyniad o 95 y cant a nodir yn rheolau'r UE. Mae 153 o ffermydd yn dal i fod heb gwblhau'r gwiriadau angenrheidiol cyn y gellir gwneud y taliad terfynol, ac mae 112 o'r rhain eisoes wedi derbyn taliadau benthyciad.
English: Thank you, Minister. That's actually quite a heartening response because, when I last put WAQs in very recently about this, there were 229 claims that had been awaiting completion since December. So, as you'll be aware, National Farmers Union Cymru have been active in promoting the fact that for every £1 spent in promoting the fact - sorry, for every £1 invested in farm support in the UK, farming delivers £7.40 back to the local economy. So, clearly, the - . How many did you say, sorry, again? One hundred and fifty - ?
Welsh: Diolch yn fawr, Weinidog. Mae hwnnw'n ymateb eithaf calonogol mewn gwirionedd, oherwydd pan gyflwynais gwestiwn Cynulliad ar hyn yn ddiweddar iawn, roedd 229 o hawliadau wedi bod yn aros i'w cwblhau ers mis Rhagfyr. Felly, fel y gwyddoch, mae Undeb Cenedlaethol Amaethwyr Cymru wedi bod yn weithgar yn hyrwyddo'r ffaith, am bob £1 a werir ar hyrwyddo'r ffaith - mae'n ddrwg gennyf, am bob £1 a fuddsoddir mewn cymorth i ffermydd yn y DU, mae ffermio'n rhoi £7.40 yn ôl i'r economi leol. Felly, mae'n amlwg fod - . Faint a ddywedoch chi eto, mae'n ddrwg gennyf? Cant pum deg - ?
English: One hundred and fifty-three farms are still to complete.
Welsh: Mae 153 o ffermydd yn dal heb gwblhau.
English: Yes. So, the wider agricultural sector and rural communities will be losing out also, as well as the farmers themselves. We know that land changes discovered at inspections and alterations to customer details are actually causing delays, and that has been explained to us, but really, all I would ask - . Because I do have farmers in my constituency, who, frankly, struggle. So, there is no excuse, really, for unnecessary payment delays. So, will you set a target for addressing these so that farmers across Wales receive the money that they are, in fact, duly owed?
Welsh: Iawn. Felly, bydd y sector amaethyddol ehangach a chymunedau gwledig ar eu colled hefyd, yn ogystal â'r ffermwyr eu hunain. Gwyddom fod newidiadau i dir a ddarganfuwyd mewn arolygiadau a newidiadau i fanylion cwsmeriaid yn achosi oedi, ac eglurwyd hynny i ni, ond mewn gwirionedd, yr unig beth y buaswn yn ei ofyn - . Oherwydd mae gennyf ffermwyr yn fy etholaeth sy'n ei chael hi'n anodd a dweud y gwir. Felly, nid oes esgus, mewn gwirionedd, am oedi diangen wrth dalu. Felly, a wnewch chi osod targed ar gyfer mynd i'r afael â'r rhain fel bod ffermwyr ledled Cymru yn cael yr arian sy'n ddyledus iddynt?
English: Well, I don't think it's 'quite heartening'; I think it's very heartening - 99 per cent of Welsh farm businesses have received a full 2018 BPS payment. Nothing is late; we have until 30 June. And I really want to pay tribute to my officials who work within Rural Payments Wales that they've achieved that. It's the best in the UK. If you look at other parts of the UK, we've exceeded every other country and, as I say, we've exceeded the EC target. It would be great if everybody could be paid by 30 June and then nobody will be late. I mentioned that there were 153 farms still to complete. Some of the ones that are outstanding are very complex, and that's the reason why they haven't been paid. Some of the issues that do prevent the final claims being paid are, for instance, land changes, and they're often discovered at inspections. Sometimes, there are just changes to customer details that we weren't aware of, and there are ongoing land queries and disputes. My officials are making every effort to process the outstanding claims as soon as possible.
Welsh: Wel, ni chredaf fod hyn yn 'eithaf calonogol'; credaf fod hyn yn galonogol iawn - mae 99 y cant o fusnesau fferm Cymru wedi cael taliad Cynllun y Taliad Sylfaenol llawn ar gyfer 2018. Nid oes unrhyw beth yn hwyr; mae gennym tan 30 Mehefin. A hoffwn dalu teyrnged i fy swyddogion sy'n gweithio yn Taliadau Gwledig Cymru am gyflawni hynny. Dyma'r gorau yn y DU. Os edrychwch ar rannau eraill o'r DU, rydym wedi rhagori ar bob gwlad arall ac fel y dywedaf, rydym wedi rhagori ar darged y CE. Byddai'n wych pe gellid talu pawb erbyn 30 Mehefin ac yna ni fydd unrhyw un yn hwyr. Soniais fod 153 o ffermydd yn dal heb gwblhau. Mae rhai o'r rhai sydd heb gwblhau yn gymhleth iawn, a dyna'r rheswm pam nad ydynt wedi cael eu talu. Mae rhai o'r materion sy'n atal yr hawliadau terfynol rhag cael eu talu, er enghraifft, yn cynnwys newidiadau i'r tir, ac fe'u darganfyddir yn aml mewn arolygiadau. Weithiau, gwnaed newidiadau i fanylion cwsmeriaid nad oeddem yn ymwybodol ohonynt, ac mae ymholiadau tir ac anghydfodau tir ar y gweill. Felly, mae fy swyddogion yn gwneud pob ymdrech i brosesu'r hawliadau sydd heb eu cwblhau cyn gynted â phosibl.
English: We are working with the Animal Welfare Network for Wales and other key stakeholders on voluntary guidance for sanctuaries, to be published later this year. We will seek to better regulate sanctuaries and work with our counterparts in other administrations to ensure a cohesive approach.
Welsh: Rydym yn gweithio gyda Rhwydwaith Lles Anifeiliaid Cymru a rhanddeiliaid allweddol eraill ar ganllawiau gwirfoddol ar gyfer llochesau, i'w cyhoeddi yn ddiweddarach eleni. Byddwn yn ceisio rheoleiddio llochesau yn well ac yn gweithio gyda'n swyddogion cyfatebol mewn gweinyddiaethau eraill i sicrhau dull cydlynus.
English: I thank you for your answer. I do welcome that the Welsh Government are intending to run a pilot scheme to explore how a voluntary code of practice for the rescue and rehoming centres and sanctuaries could be introduced. It's certainly a step in the right direction. But currently, as things stand, anyone can set up an animal sanctuary or a rehoming centre. There's no legislation in place to prevent that happening. Whilst I'm sure that most of those will have high standards of animal welfare, it is concerning to know that there is equally, therefore, no obligation on local authorities to inspect premises or to ensure the needs of the animals are being met. And we all know that people can and do get overwhelmed by good intentions. So, that, I find concerning. My question is fairly obvious, then: when can we expect the Welsh Government to consider introducing statutory regulations of rehoming organisations and animal sanctuaries to improve the welfare of the animals and also the working conditions that people might find themselves under?
Welsh: Diolch am eich ateb. Croesawaf y ffaith bod Llywodraeth Cymru yn bwriadu cynnal cynllun peilot i archwilio sut y gellid cyflwyno cod ymarfer gwirfoddol ar gyfer y canolfannau achub ac ailgartrefu a llochesau. Mae'n sicr yn gam i'r cyfeiriad cywir. Ond ar hyn o bryd, fel y mae pethau, gall unrhyw un sefydlu lloches anifeiliaid neu ganolfan ailgartrefu. Nid oes unrhyw ddeddfwriaeth ar waith i atal hynny rhag digwydd. Er fy mod yn siŵr y bydd gan y rhan fwyaf ohonynt safonau uchel o ran lles anifeiliaid, mae'n achos pryder nad oes, felly, ar y llaw arall, unrhyw rwymedigaeth ar awdurdodau lleol i archwilio adeiladau neu i sicrhau bod anghenion yr anifeiliaid yn cael eu diwallu. A gŵyr pob un ohonom fod pobl yn gallu cael, ac yn cael eu gorlethu gan fwriadau da. Felly, mae hynny'n peri pryder i mi. Mae fy nghwestiwn yn eithaf amlwg, felly: pryd y gallwn ddisgwyl i Lywodraeth Cymru ystyried cyflwyno rheoliadau statudol ar gyfer sefydliadau ailgartrefu a llochesau anifeiliaid i wella lles yr anifeiliaid yn ogystal â'r amodau gwaith y gall pobl eu hwynebu?
English: Thank you, Joyce. You certainly raise a very important point, and I definitely want to better regulate sanctuaries. I mentioned that we've been working with other administrations. You might be aware that the Scottish Government went out to consultation and they've been very helpful to us in sharing the responses to that consultation. And also, you'll be aware of the third-party sales of puppies and kittens. We've just been out to consultation and I'm going to produce the responses to that consultation probably in early August. I think that could also have an effect on what changes we do make to sanctuaries. In relation to the code of practice, I have been working very closely with the Animal Welfare Network Wales group on the development of that voluntary code of practice that you referred to, and that will be produced later this year. I think we need to look at all the different pieces of legislation. You'll be aware that I'm bringing in a licensing scheme on mobile animal exhibits, for instance. So, I think we need to look at all the different schemes that we're bringing together, improving the codes of practice on specific animals, and decide then on what we further need to do.
Welsh: Diolch yn fawr, Joyce. Yn sicr, rydych yn codi pwynt pwysig iawn, ac yn bendant, rwy'n awyddus i reoleiddio llochesau'n well. Soniais ein bod wedi bod yn gweithio gyda gweinyddiaethau eraill. Efallai eich bod yn ymwybodol fod Llywodraeth yr Alban wedi cynnal ymgynghoriad a'u bod wedi bod o gymorth i ni drwy rannu'r ymatebion i'r ymgynghoriad hwnnw. A hefyd, fe fyddwch yn ymwybodol o werthiannau cŵn a chathod bach gan drydydd partïon. Rydym newydd gynnal ymgynghoriad, a byddaf yn cynhyrchu'r ymatebion i'r ymgynghoriad hwnnw yn gynnar ym mis Awst, yn ôl pob tebyg, a chredaf y gallai hynny hefyd gael effaith ar ba newidiadau a wnawn i lochesau. O ran y cod ymarfer, rwyf wedi bod yn gweithio'n agos iawn gyda grŵp Rhwydwaith Lles Anifeiliaid Cymru ar ddatblygu'r cod ymarfer gwirfoddol hwnnw y cyfeirioch chi ato, a bydd hwnnw'n cael ei gynhyrchu yn ddiweddarach eleni. Credaf fod angen inni edrych ar bob deddf wahanol. Byddwch yn ymwybodol fy mod yn cyflwyno cynllun trwyddedu ar gyfer arddangosfeydd teithiol anifeiliaid, er enghraifft. Felly, credaf fod angen i ni edrych ar yr holl gynlluniau gwahanol rydym yn eu dwyn ynghyd, gan wella'r cod ymarfer ar gyfer anifeiliaid penodol, a phenderfynu wedyn beth arall fydd angen inni ei wneud.
English: In March last year, the Welsh Government announced its intention to develop a voluntary code of conduct for animal welfare sanctuaries and it's quite welcoming that you're going to bring that in towards the end of this year. But I'd like to echo the call from my colleague Joyce Watson AM: I think we need to go stronger than that. RSPCA Cymru has itself called for urgent regulation to stop the commonplace welfare issues presented by agencies operating without appropriate skills and resources. Currently, there are around 90 animal sanctuaries doing invaluable work to improve animal welfare across Wales. However, we do know of some registered sanctuaries operating under the radar where animal care standards fall short of desirable standards. Minister, can you explain what steps you are taking to move beyond guidance to introduce some robust regulation that will ensure animal welfare standards meet a suitable baseline criteria in all instances?
Welsh: Ym mis Mawrth y llynedd, cyhoeddodd Llywodraeth Cymru ei bwriad i ddatblygu cod ymarfer gwirfoddol ar gyfer llochesau lles anifeiliaid ac mae'n eithaf calonogol y byddwch yn ei roi ar waith tua diwedd eleni. Ond hoffwn adleisio galwad gan fy nghydweithiwr, Joyce Watson AC: credaf fod angen inni wneud mwy na hynny. Mae RSPCA Cymru eu hunain wedi galw am reoleiddio brys i atal y problemau lles cyffredin sy'n deillio o asiantaethau sy'n gweithredu heb sgiliau ac adnoddau priodol. Ar hyn o bryd, mae oddeutu 90 o lochesau anifeiliaid yn gwneud gwaith hanfodol i wella lles anifeiliaid ledled Cymru. Fodd bynnag, gwyddom am rai llochesau cofrestredig sy'n gweithredu o dan y radar lle nad yw safonau gofal anifeiliaid yn cyrraedd y safonau dymunol. Weinidog, a allwch egluro pa gamau rydych yn eu cymryd i fynd ymhellach na chanllawiau er mwyn cyflwyno rheoliadau cadarn a fydd yn sicrhau bod safonau lles anifeiliaid yn bodloni meini prawf sylfaenol addas ym mhob achos?
English: I think I've set out what work we are doing at this current time in my answer to Joyce Watson. I was very interested to see the consultation responses from the Scottish Government in relation to whether we should go further. So, obviously, officials are considering the advice we've had from there, and I will be bringing forward the code of practice later on this year.
Welsh: Credaf fy mod wedi nodi pa waith rydym yn ei wneud ar hyn o bryd yn fy ateb i Joyce Watson. Roedd gennyf gryn ddiddordeb mewn gweld yr ymatebion i'r ymgynghoriad gan Lywodraeth yr Alban i weld a ddylem fynd ymhellach. Felly, yn amlwg, mae swyddogion yn ystyried y cyngor rydym wedi'i gael oddi yno, a byddaf yn cyflwyno'r cod ymarfer yn ddiweddarach eleni.
English: Diolch. The farm business grant is one of the Welsh Government's 'Taking Wales Forward' commitments. To date, 2,970 farmers have had applications to the farm business grant approved, worth £20.6 million of support. This on-farm investment supports the improvement of the technical and financial performance of farm businesses in Wales.
Welsh: Diolch. Mae'r grant busnes i ffermydd yn un o ymrwymiadau 'Symud Cymru Ymlaen' Llywodraeth Cymru. Hyd yma, mae ceisiadau 2,970 o ffermwyr am y grant busnes i ffermydd wedi cael eu derbyn, sy'n werth £20.6 miliwn o gymorth. Mae'r buddsoddiad ar y fferm hwn yn cefnogi'r broses o wella perfformiad technegol ac ariannol busnesau fferm yng Nghymru.
English: Thank you. The Farmers Union of Wales contacted me on behalf of one of their members a few weeks ago because an application from a constituent for a grant had failed because he'd failed to provide a letter from his accountant to confirm that the turnover of his business was below £1 million. Now, I should say that his turnover is way below £1 million, and I should add that virtually every farmer in Wales has a turnover of less than £1 million. But the decision meant that he had lost out on £5,000, despite having provided a letter once it became known that that was a requirement. I appealed directly to you - thank you for your response - and officials have now changed the letter in the application pack to highlight the need for this evidence. I welcome that, but that does suggest to me, as I know is the case, that it wasn't sufficiently clear that this accountant's letter needed to be included in the first place. I do understand that there are many similar cases across Wales that have now emerged, with an average loss around £5,500, which is a significant sum for small farms. According to your own figures, only one in 100 farms in Wales has a turnover of over £1 million. Shouldn't you therefore review this issue, as it is clearly a more general problem than just affecting my constituent? I want you to look again at the applications that have been rejected for this reason and I would appreciate it if you could tell us how many applications have lost out because of this reason.
Welsh: Diolch. Mi fu Undeb Amaethwyr Cymru mewn cyswllt efo fi ar ran un o'i aelodau ychydig fisoedd yn ôl, am fod cais etholwr am grant wedi methu oherwydd ei fod o wedi peidio â darparu llythyr gan ei gyfrifydd i gadarnhau bod trosiant ei fusnes o dan £1 miliwn. Mi ddylwn i ddweud bod ei drosiant o ymhell dan £1 miliwn ac mi ddylwn i ychwanegu bod bron pob ffermwr yng Nghymru â throsiant o dan £1 miliwn. Ond mi oedd y penderfyniad yma'n golygu ei fod o wedi colli £5,000 er ei fod o wedi darparu llythyr unwaith y daeth yn hysbys bod angen iddo fo wneud hynny. Mi apeliais i'n uniongyrchol atoch chi - diolch am eich ymateb chi - ac mae swyddogion erbyn hyn wedi addasu blaen y llythyr yn y pecyn cais er mwyn amlygu'r angen am y dystiolaeth yma. Dwi'n croesawu hynny, ond, wrth gwrs, mae hynny'n awgrymu i fi, fel dwi'n gwybod sy'n wir, nad oedd o'n ddigon clir bod angen cynnwys y llythyr cyfrifydd yna. Dwi'n deall bod sawl achos tebyg arall dros Gymru wedi dod i'r amlwg erbyn hyn, efo cyfartaledd o golled o thua £5,500, sydd yn swm sylweddol i fferm fach. Yn ôl eich ffigurau chi, dim ond un ym mhob 100 o ffermydd Cymru sydd â throsiant dros £1 miliwn. Oni ddylech chi felly edrych eto ar y mater yma, gan ei fod o'n amlwg yn broblem mwy cyffredin na dim ond fy etholwr i? Dwi am ichi edrych eto ar y ceisiadau sydd wedi cael eu gwrthod am y rheswm yma, ac mi fyddwn i'n gwerthfawrogi pe gallech chi ddweud wrthym ni faint o geisiadau sydd wedi eu colli am y rheswm yma.
English: Thank you. Obviously, I am aware of your constituent. As you say, you and I corresponded, and also the FUW and I corresponded. You'll be aware I'm unable to comment on that specific one due to the appeals process. I think the farm business grant was very well received. The idea was that we made it as simple and easy as possible to use for ourselves and also for applicants. There is a small number of people whose applications were unsuccessful, and I will certainly - . I thought I had the figure here, actually, but I can't find it at the current time. But I think it is - . Oh, sorry; 688 businesses were written to retrospectively to request an accountant's letter, and fewer than 1 per cent of beneficiaries had payments recovered as they failed to provide an accountant's letter before the deadline. But I think you're right; it needs to be very much upfront, and we certainly have reviewed that, and, as you say, we have changed that. I'm very happy to look, if we can review the applications - I don't know if it's too late. But you will appreciate we obviously are audited and we have to make sure it is effective use of public money and we have to have some criteria. But we have tried to make it as simple as possible.
Welsh: Diolch. Yn amlwg, rwy'n gwybod am eich etholwr. Fel y dywedwch, rydych chi a minnau wedi gohebu, ac mae'r FUW a minnau wedi gohebu. Fe fyddwch yn ymwybodol na allaf roi sylwadau ar yr achos penodol hwnnw oherwydd y broses apelio. Credaf fod y grant busnes i ffermydd wedi cael croeso mawr. Y syniad oedd ein bod wedi ei wneud mor syml a hawdd â phosibl i'w ddefnyddio ar ein cyfer ni ein hunain ac ar gyfer ymgeiswyr. Bu ceisiadau nifer fach o bobl yn aflwyddiannus, ac yn sicr, byddaf - . Roeddwn yn credu bod y ffigur yma gennyf, ond ni allaf ddod o hyd iddo ar hyn o bryd. Ond credaf ei fod - . O, mae'n ddrwg gennyf; ysgrifennwyd at 688 o fusnesau ar ôl iddynt wneud ceisiadau i ofyn am lythyr cyfrifydd, a chymerwyd taliadau llai nag 1 y cant o fuddiolwyr yn ôl am eu bod wedi methu â darparu llythyr cyfrifydd cyn y dyddiad cau. Ond credaf eich bod yn llygad eich lle; mae angen i hyn fod yn amlwg iawn, ac yn sicr, rydym wedi adolygu hynny, ac fel y dywedwch, rydym wedi newid hynny. Rwy'n fwy na pharod i edrych, os gallwn adolygu'r ceisiadau - nid wyf yn gwybod a yw'n rhy hwyr. Ond fe fyddwch yn deall wrth gwrs ein bod yn cael ein harchwilio ac mae'n rhaid i ni sicrhau bod hyn yn ddefnydd effeithiol o arian cyhoeddus ac mae'n rhaid inni gael rhai meini prawf. Ond rydym wedi ceisio sicrhau ei fod mor syml â phosibl.